**Statutter for Norges Golfforbunds pris «Årets Ildsjel».**

*Vedtatt av NGFs styre 26. mars 2008.*

*Revidert av NGFs styre 18.januar 2019.*

§ 1 Prisen «Årets Ildsjel» tildeles av NGFs styre etter innstilling fra administrasjonen.

§ 2 Klubber kan foreslå kandidater til «Årets Ildsjel». Administrasjonen i NGF kan også fremme kandidater.

§ 3 Prisen «Årets Ildsjel» kan årlig tildeles en person/gruppe som nedlegger/har nedlagt et særlig betydningsfullt arbeid for sin klubb.

§ 4 Prisen tildeles en person/gruppe som er/har vært trener, tillitsvalgt eller frivillig.

§ 5 Prisen tildeles primært en person/gruppe som ikke er/har vært ansatt eller lønnet av klubben.

§ 6 Prisen tildeles en person/gruppe som har gjort seg bemerket gjennom uegennyttig innsats for klubben og medlemmene i klubben.

§ 7 Prisen beløper seg til kr. 25.000 som skal brukes til aktivitetsfremmende tiltak knyttet til innsatsområde/r «Årets Ildsjel» brenner for. Beløpet står på konto hos NGF og vil bli utbetalt etter godkjenning av NGF. «Årets Ildsjel» tildeles også ~~e~~t synlig bevis på prisen.

§ 8 Prisen kan tildeles den samme personen/gruppen kun en gang.

§ 9 Endringer i disse statutter gjøres av NGFs styre.

**Oslo, den 26. mars 2008**

Norges Golfforbund